આ રોડ શોના રૂટ પર પીએમ મોદી અને પીએમ શિન્ઝો આબેનું ભવ્ય સ્વાગત કરવામાં આવશે. ટીઓઆઇ અનુસાર, આ રૂટ પર 28 અલગ-અલગ સ્થળોએ કેટલાક પર્ફોમન્સનું પણ આયોજન કરવામાં આવ્યું છે. સાબરમતી રિવરફ્રન્ટ થઇને જતા આ રૂટ પર દેશના 28 રાજ્યોની છબી ઊભી કરતાં 28 નાના સ્ટેજ પણ ઊભા કરવામાં આવ્યા છે. આ સ્ટેજ પર જે-તે રાજ્યના પરંપરાગત વસ્ત્રોમાં સજ્જ પરફોમર્સ બંને વડાપ્રધાનોનું સ્વાગત કરવા હાજર રહેશે. ત્યાર બાદ બંને નેતાઓ સાંજે સીદી સૈયદની જાળીની પણ મુલાકાત લેશે.